14 Reylene wa kwa Philippines o ne a lebana le teko e e farologaneng. O ne a tlhomile mogopolo mo thutong e e kwa godimo le mo go boneng tiro ya maemo a a kwa godimo e le gore a tle a atlege mo botshelong. A re: “Ke ne ka simolola go lebala mekgele e ke neng ke ipeetse yone mo tirelong ya ga Jehofa. Mme gone, ke ne ka simolola go lemoga gore go na le sengwe se se tlhaelang, sengwe se se botlhokwa go feta tiro ya me ya boitshediso. Ka jalo, ke ne ka simolola go tlhoma mogopolo mo go direleng Jehofa.” Gone jaanong Reylene ke sekao se se molemo sa go nna le tumelo mo tsholofetsong ya ga Jehofa e e mo go Mathaio 6:33, 34. A re: “Ke a itse gore Jehofa o tla ntlhokomela!” Gongwe o ka tswa o itse bangwe mo phuthegong ya lona ba ba dirang se se tshwanang. Ruri go tla bo go le molemo gore re etse bakaulengwe bano ba ba ikanyegang fa ba ntse ba etsa Keresete.—1 Bakor. 11:1; 2 Bathes. 3:7.